Referat og fakta ark fra borgermødet 12.1.2020.

Mødet om byudvikling og købmandssituationen, deltager ca. 300 personer, så rigtig mange husstande var repræsenteret.

**Punkt 1 velkomst**

Velkomst ved Leif Brøgger fra borgerforeningen med vægt på de mange gode tilbud vi har i vores by.

Nævnt i vilkårlig rækkefølge: skole, børnehave, dagplejen, 20 foreninger, naturen uden for døren, cykelsti til byen, flot idrætscenter, topmoderne fitnesscenter, 2 rideklubber, put and take fiskesø, svæveflyveklubben, ca. 200 frivillige, forenings SFH, handy M/K, kirken og der er faktisk registreret mange virksomheder mm.

Der blev opfordret til at tale byen op, og bakke op om de kommende generalforsamlinger og byens andre events og tiltag.

**Punkt 2 Byudvikling**

Planchef Thomas Leerbjerg kunne fortælle, at kommunen ønskede at handle hurtigt og behandle byplan ændringer i denne måned, så det bliver muligt at bygge 10 boliger i området Meltoften. Samtidig sættes der gang i udstykning, af området mellem skolen og Meltoften.

TL blev gjort bekendt med de dårlige busforbindelser, og at man ikke havde flere ledige grunde i byen, samt mulighed for bedre tilkørsels forhold til det nye boligområde. TL svarede, at vi også skulle udnytte de andre ”huller” i byen til byggegrunde som ligger inden for byzonen, og kommunen ville kigge på tilkørsel til det nye boligområde.

**Borgerforeningens konklusion** er, at vi endelig får den opmærksomhed fra kommunen, som vi ikke har haft i længe, og vi ser fortrøstningsfuld på fremtiden.

**Punkt 3 Nye Boliger**

Lars Spaabæk SPAABÆK RealEstate kunne vise tegninger af to boligtyper på 85 og 110 kvm på 300 kvm grund på Meltoften, og udtalte ønsket om at påbegynde byggeriet i april 2020, når det var færdigbehandlet i kommunen.

LB udtrykte stor tilfredshed med den flotte opbakning til mødet, og var glad for de 4 konkrete henvendelser om boligerne.

**Borgerforeningens konklusion**: Det vil være fantastisk at komme i gang med nye boliger i foråret, og det er ikke tilfredsstillende, at vi ingen byggegrunde har pt. Men samtidig er vi sikker på, at det er en lille presbold til kommunen. Så vi er fortrøstningsfulde med boligsituationen.

**Punkt 4 Købmanden**

Her var der en rigtig god debat efter at projektchef Hans Meldgård fra Dagrofa fortalte om fordele og ulemper ved ikke at have en dagligvarebutik i byen, hvorefter han gav eksempler på hvordan man havde grebet det an andre steder.

**Udsagn fra Dagrofa:**

**Ingen butik**

Huspriserne vil falde mellem 10 og 20 %, svært at få tilflyttere på sigt.

Skadeligt for fællesskabet.

Svært for seniorer at blive i lokalområdet.

Mangler: pakkeafhentning, håndkøbsmedicin, tilbagelevering af varer fra event/fester, ulemper for institutioner og foreninger.

Link til video af foredragsholder: <http://kortlink.dk/youtube/24edw>

**Anbefalinger til at få gang i butikken igen**

Anpartsforening med anparter a 2.500 kr., (der var 98 tilsagn ved mødet og mange tog sedlen med hjem).

Dette vil give ejerskab til butikken, og man kan ikke miste mere end sine anparter, og skulle det ske er tabet fradragsberettiget. Det vil gøre det muligt at etablere en butik med 250 anparter, hvis inventar er ejet af byens borgere, er det er også lettere for en ny købmand at komme i gang økonomisk.

Hvis man så forudbetaler et beløb hver mdr. som svarer til sit forbrug og handler for det, vil det spare på renteudgiften til butikkens kassekredit, og skabe en tættere relation til sin købmand.

**Andre vigtige tiltag:**

Det er vigtigt, at der er frivillige der vil hjælpe med etableringen og i det daglige.

At man kan lave online bestillinger og afhente f.eks. på vej hjem.

Vareudbringning. (evt. med frivillig hjælp, eller betalingsordning)

At man lægger en betydelig del af sit dagligvareindkøb lokalt.

Det er vigtigt, at købmanden vil indgå i lokalsamfundet.

**Fakta fra borgermødet**

Hjælpe i butikken efter åbning tilsagn 3-4 personer.

Hjælpe med opbygning og renovering tilsagn 21 personer.

Hjælpe med andet tilsagn 2 personer.

98 har givet forhåndstilsagn (12.1) om at købe anparter, og en del sedler er udleveret efter ønske (afleveres i ICSYD postkassen eller sendes til borgerforeningen).

**Udsagn fra borgere:**

”Alle får bud om at købe anpart og skal selv melde fra, 3 personer (nok ikke lovligt).

Der skal komme nye byggegrunde i 2020.

Indbetal 1.000/1.500 kr. pr mdr. hjælp til købmandens kassekredit.

Døgnkiosk dur ikke.

Masterplan for byen godt møde og gode indlæg.”

(baseret på 98 indkommende sedler)

**Købmandsudvalg nedsat:**

Ellen Jensen: tidligere købmand.

Daniel Dybdal: tidligere købmand.

Lone Sognstrup: lokale erhverv.

Ole Lauritsen: lokale erhverv og håndværker.

Kasper Østergaard: lokale erhverv og ejer af butikken.

Per Østergård: borgerforeningens repræsentant.

Der er plads til et par suppleanter, og udvalget er selv supplerende og henhører under borgerforeningen.

Referat

Per Østergård